Gansbaai Courant -Eddie se Feesliedjie | Xplorio Xplorio
Eddie se FeesliedjiePublished: 02 January 2014, By: Gansbaai Courant, Category: Gansbaai CommunityBekende Eddie Barnard het op versoek ‘n spesiale Feesliedjie vir vanjaar se Fees van die Ganse geskryf - en dit ook tydens die Feesdag gesing. Eddie is alom bekend agter sy klawerbord en sangstem tydens Feesgeleenthede, Vrydae se Woekermark en ander geleenthede. Hy het ook reeds twee CD’s, Perlemoen (2009) en Overberg se Suzuki's (2012) die lig laat sien. In 2010 het hy ‘n uiters ernstige siekbed vir etlike weke beleef met die opdoen van die virus Guillian Barrè, ook bekend as die GB sindroom of Geduldsiekte. Onlangs, kort voor die Fees van die Ganse, het Eddie weer ‘n terugslag gehad met etlike maagseertjies, ‘n aneurisme in ‘n aar en twee “stents” wat ingeplant is. Ondanks hierdie onverwagse terugslag, het hy voluit tydens die Fees opgetree en ook sy Feesliedjie gesing.
Eddie Barnard op sy pos agter sy klawerbord
Die Fees van die Ganse is Gansbaai se Fees,
die eende in die hawe was almal daar gewees.
Malgas en die meeue het liedjies gesing,
en die ander diere het eetgoed gebring.
Die krappe en die krewe het almal kom kyk,
hoe die Ganse se Fees in die ou hawe lyk.
Dolfyne en die robbe het op golwe gery,
die seevoëls het gelag tot hul hoendervleis kry.
Ja, die Fees van die Ganse is Gansbaai se Fees,
Die haaie en oom walvis het almal vermaak,
met toertjies in die water na almal se smaak.
Kabeljou en geelbek het uit die see geloer,
toe die wyfie ganse dans en hul vet boude roer.
See anemoon het sy kleur kom wys,
pikkewyn het gesê hy vat eerste prys.
Oom Hardus Haai se kamera het foto’s geneem,
die ganse het ge-“pose”, party net op een been.
Oupa Uil, daar op die dak het hy gesit en lees,
oor hoe was die Ganse se Fees vanjaar gewees.
Eddie Barnard SUBSCRIBE TO XPLORIO SHARE THIS POST: Email Facebook Twitter Information